Man gevonnis na hy 96-jarige seksueel aanrand | Maroela Media
Mark Labuschagne (Foto: Facebook)
Mark Labuschagne (37) is tot effektiewelik 15 jaar tronkstraf gevonnis nadat hy onder meer aan seksuele aanranding en die besit van kinderpornografie skuldig bevind is.
Labuschagne is Maandag in die Mosselbaai-streekhof gevonnis nadat hy einde 2020 in hegtenis geneem is.
Hy het by 'n aftreeoord in Mosselbaai gewerk waartydens hy 'n 96-jarige vrou seksueel aangerand het en hom aan 'n 79-jarige vrou ontbloot en hom in haar teenwoordigheid bevredig het.
Daar is kort na Labuschagne se inhegtenisneming op kinderpornografie op sy selfoon afgekom. Landdros Francis Makamandela het Labuschagne tot vyf jaar tronkstraf gevonnis op die aanklag van seksuele aanranding, drie jaar tronkstraf nadat hy hom in die openbaar ontbloot en bevredig het en sewe jaar tronkstraf vir die besit van kinderpornografie.
Makamandela het gesê het die land is vasgevang in 'n plaag van gewelddadige seksuele misdrywe en seksuele uitbuiting, met die kwesbaarstes wat geteiken word. Sy het haar walging uitgespreek oor die dade wat die beskuldigde gepleeg het.
Sy naam sal op die register vir seksuele oortreders geplaas word en hy is onbevoeg verklaar om 'n vuurwapen te besit of met kinders te werk.
Lt.genl. Thembisile Patekile, polisiekommissaris in die Wes-Kaap, het die vonnis verwelkom.
Ons lewe in 'n siek wêreld! Persoonlik voel ek 15 jaar is te min! Ons sal regtig met 'n strenger strafstelsel voorendag moet kom om mense 10 keer te laat dink voor hulle sulke dade aanvang.
Wat op dees aarde!!! As hy so iets met 'n 96 en 79 jariges kon doen, kan jy dink wat se vieslike goed hy met kinders dan aangevang het!! Sit boetie … hoop hulle help jou mooi in die tronk!!